Riċetta ta' Owen Cutajar / Crafted Foods Ingredjenti (Isservi 8-10) Għall-bażi 28 (308g) gallettini Oreo 70g butir bla melħ (Uża butir tas-soya għal Vegan Tart) Għall-mili taċ-ċikkulata sewda 230g ċikkulata sewda 160ml ħalib (Uża Almond Milk għal Vegan Tart) 1 mgħarfa butir bla melħ (Uża butir tas-soya għal Vegan Tart) Metodi Poġġi l-gallettini Oreo f'food processor u aħdem sakemm jitfarrku ħafna. Poġġi l-frak tal-Oreo f'bieqja u ħallat sew mal-butir imdewweb. Ippressa din it-taħlita f'tart tin ta' 22ċm dijametru bil-qiegħ jinqala'. Għatti l-bażi u l-ġnub b'karta strazza u poġġi fil-friġġ għal 30 minuta. Biex tagħmel il-mili Saħħan il-ħalib f'banju marija u meta jisħon żid iċ-ċikkulata u ħalliha fil-ħalib sħun għal 5 minuti. Imbagħad ħallat tajjeb sakemm iċ-ċikkulata ddub kollha. Żid il-butir mal-ganache taċ-ċikkulata sewda u ħallat għall-aħħar darba sakemm idub il-butir u t-taħlita jkollha dehra tleqq. Ferragħ l-ganache taċ-ċikkulata fil-forma tat-tart u daħħal fil-friġġ għal 4-6 sigħat. Wara neħħi t-tart mil-landa u żejjen bil-frott frisk skont il-gosti tiegħek. Ritratt: Crafted Fooda